Návrh  komuniké

Vláda Slovenskej republiky na svojom rokovaní dňa …… prerokovala a schválila návrh nariadenia vlády Slovenskej republiky, ktorým sa vydáva colný sadzobník. V tomto návrhu sú premietnuté úpravy vyplývajúce pre Slovenskú republiku  z prijatých záverov Uruguayského kola mnohostranných obchodných rokovaní GATT (podpísané v roku 1994 v Marakéši). Ide o postupné znižovanie zmluvných colných sadzieb vybraného tovaru.          V novom colnom sadzobníku je premietnuté ďalšie znižovanie zmluvných colných sadzieb na dovoz informačných technológií (vzhľadom na pristúpenie SR k Ministerskej deklarácii o obchode s produktmi informačných technológií), na dovoz farmaceutických výrobkov (pristúpenie SR k iniciatíve Pharma). V roku 2002 bude naďalej ponechaná úprava colných sadzieb na dovoz vybraných položiek civilnej leteckej techniky. Nový colný sadzobník obsahuje aj zmeny v kombinovanej nomenklatúre, ktoré zodpovedajú aktualizovanej nomenklatúre EÚ na rok 2002. Súčasťou nariadenia sú taktiež schválené colné kvóty, v rámci ktorých sa dovoz vybraného tovaru bude realizovať pri znížených colných sadzbách.